als_Latn dik_Latn tur_Latn
Bajrami: Kontrata 5-milionëshe u nënshkrua në kohën e Ramë Bujës
18.03.2015 | 16:36
Ministri i Arsimit, Arsim Bajrami ka sqaruar se kontrata mes MASHT-it dhe AUK-ut ishte nënshkruar në kohën e Ramë Bujës, më 20 maj të vitit 2014.
“Ministri i Arsimit, Shkencës dhe Teknologjisë, z. Arsim Bajrami dëshiron të sqaroj që kjo kontratë është nënshkruar 6 muaj para emërimit të tij në detyrën e Ministrit të Arsimit, Shkencës dhe Teknologjisë”, thuhet në reagimin e Ministrisë.
Lexojeni të plotë
Për hir të informimit të drejtë dhe të saktë të opinionit publik, Ministri i Arsimit, Shkencës dhe Teknologjisë z. Arsim Bajrami dëshiron të sqaroj lajmin e botuar me titull "MASHT-i, jep 5 milionë euro pa tender" të datës 18 mars 2015.
Kontrata për shërbime të veçanta, në të cilin aludohet është nënshkruar me 20 maj 2014 (nr. 2/2896) mes Sekretarit të Përgjithshëm të MAShT, z. Xhavit Dakaj dhe Presidentit të Universitetit Amerikan në Kosovë z. Winfred Thompson, për realizimin e programit trajnues “Trajnimi i mësimdhënësve për programin licenca evropiane për njohuri kompjuterike (ECDL)” i cili përmban trajnimin e mësimdhënësve të arsimit parauniversitar në komunat e ndryshme të Kosovës. Çmimi i llogaritur për trajnimin dhe certifikimin e një pjesëmarrësi (mësimdhënësi) në ECDL sipas kontratës është 386.75 EURO. Ju lutem gjeni të bashkëlidhur kontratën e nënshkruar me 20 maj 2014.
Ministri i Arsimit, Shkencës dhe Teknologjisë, z. Arsim Bajrami dëshiron të sqaroj që kjo kontratë është nënshkruar 6 muaj para emërimit të tij në detyrën e Ministrit të Arsimit, Shkencës dhe Teknologjisë.
Ministri i Arsimit, Shkencës dhe Teknologjisë, z. Arsim Bajrami shpreh gatishmërinë dhe përkushtimin e tij të plotë për të shqyrtuar gjitha aspektet ligjore lidhur me kontratën dhe për këtë inkurajon organet e drejtësisë që të shqyrtojnë dhe nxjerrin vlerësimet adekuate ne respektim të cilave MAShT do ndërmarr të gjitha masat e nevojshme.
Duke vlerësuar punën tuaj, ju dëshirojmë suksese dhe ju falënderojmë për mirëkuptimin.
als_Latn unk als_Latn als_Latn als_Latn als_Latn als_Latn als_Latn als_Latn als_Latn